stanford-oval/wikipedia huggingface dataset:
Jacobus Veneticus

Jacobus Veneticus teki Aristoteleen käännöksensä noin 20 vuoden aikana Mont Saint-Michelin luostarissa (kuva vuodelta 1900).
Jacobus Veneticus eli Jacob Venetsialainen (Giacomo da Venezia, Jacobus Veneticus Grecus, Jacobus Clericus de Venetia, Jacobus de Venetiis) oli merkittävä Aristoteleen teosten kääntäjä 1100-luvulla. Häntä on kutsuttu Aristoteleen teosten ensimmäiseksi systemaattiseksi kääntäjäksi sitten Boethiuksen. Tiedetään, että Veneticus oli viettänyt aikaa Konstantinopolissa. Muuten hänestä ei tiedetä paljoakaan.
Jacob Venetsialainen käänsi kreikasta kaikki Organonin kuusi kirjaa (Ensimmäinen analytiikka,Toinen analytiikka, Topiikka, Kategoriat, Tulkinnasta, Sofistiset kumoamiset). Muita hänen käännöksiään olivat  Fysiikka, Metafysiikka, De Anima (Sielusta), kokoelmasta Pieniä tutkielmia (Parva naturalia suuri osan, kuten De Memoria et reminiscentia (Muistista ja mieleen palauttamisesta) sekä osia Nikomakhoksen etiikasta (Ethica Nicomachea). Vain Boethiuksen muutamat Aristoteleen käännökset 500-luvulta olivat edeltäneet Jakob Venetsialaisen työtä. Uudet käännökset saivat laajan levikin koko Euroopassa, mutta etenkin Englannissa ja Ranskassa, sillä satoja kopioita on säilynyt nykypäiviin asti.  Koko käännöstyön tiedetään tapahtuneen vuosien 1127 ja 1145/1150 välissä Mont Saint-Michelin luostarissa Bretagnessa.
Vuonna 2008 ranskalainen historioitsija Sylvain Gouguenheim julkaisi teoksen Aristote au Mont Saint-Michel, jossa hän osoitti Jacobus Veneticuksen kääntäneen Aristoteleen teokset latinaksi jo ennen niiden kääntämistä latinaksi arabian kautta. Kirja herätti yleistä suuttumusta, koska vallinneen käsityksen mukaan juuri islamilainen maailma oli pelastanut Aristoteleen teokset hävitykseltä. Gouguenheimin kirja rikkoi tämän tabun, jolloin häntä syytettiin jopa ristiretkestä islamia vastaan.
In the Line of Duty 4

| In the Line of Duty 4> Wong ga si je ji IV: Jik gik jing yan |
| --- | --- |

Ohjaaja:  Yuen Woo-ping
Käsikirjoittaja:  Anthony Wong Cheung Chi-Sing Kim Yip
Tuottaja:  Stephen Shin
Säveltäjä:  Richard Yuen Tang Siu Lam
Kuvaaja:  Ma Koon Wah Au Kam Hung
Pääosat:  Cynthia Khan Donnie Yen
Valmistustiedot
Valmistusmaa:   Hongkong
Tuotantoyhtiö:  D & B Films
Levittäjä:  Netflix
Ensi-ilta:  21. heinäkuuta 1989
Kesto:  94 min
Alkuperäiskieli:  Kantoninkiina
Tuotto:  12 100 193 HK:n dollaria
Edeltäjä:  In the Line of Duty 3
Seuraaja:  In the Line of Duty 5
Aiheesta muualla
IMDb 
AllMovie
Infobox OKNimi-testi OK: 
In the Line of Duty 4 (kiin. 皇家師姐IV直擊證人, Wong ga si je ji IV: Jik gik jing yan) on vuonna 1989 ensi-iltansa saanut hongkongilainen rikoselokuva. Se on samalla neljäs osa In the Line of Duty elokuvasarjassa. Elokuvan on ohjannut Yuen Woo-ping ja käsikirjoittanut Anthony Wong yhdessä Cheung Chi-Singin ja Kim Yipin kanssa. Pääosissa näyttelivät Cynthia Khan ja Donnie Yen.
Juoni

Etsivät Yeung ja Donnie yrittävät saada kiinni huumeita myyvän rikollisjärjestön. Kesken tutkimusten satamalla työskentelevä laiton maahanmuuttaja Luk sekaantuu sotkuun mukaan, kun hän on todistamassa tiedustelupalvelun agentin kuolemaa. Luk lavastetaan syylliseksi, mutta hän onnistuu pakenemaan poliisiasemalta ystävänsä luokse. Pian hänen peräänsä säntäävät palkkamurhaajat, joiden tehtävänä on saada selville Lukilla olleen kameran filmirullan sijainti. He tappavat Lukin ystävän ja Luk pakenee takaisin Hongkongiin. Yeung ja Donnie käsketään luovuttamaan Luk kapteeni Michael Wongin avustuksella takaisin Yhdysvaltoihin. Yeung uskoo Lukin olevan syytön, kun taas hänen parinsa Donnie epäilee Lukin syyttömyyttä. Kaksikon erimielisyyksistä huolimatta he saavat selville huumekartellin olevan kytköksissä CIA:n agenteihin, jotka yrittävät peitellä jälkiään Lukin kustannuksella.
Rooleissa

| 0 | 1 | 2 |
| --- | --- | --- |
|  Cynthia Khan  | … |  Yeung Lai-Ching   |
|  Donnie Yen  | … |  Kapteeni Donnie Yan   |
|  Michael Wong  | … |  Kapteeni Michael Wong   |
|  Yuen Yat-chor  | … |  Luk Wan-ting   |
|  Liu Kai-chi  | … |  Ming   |
|  Chiao Chiao  | … |  Lukin äiti   |
|  Wai Gei-shun  | … |  Hongkongin poliisi   |
|  Yuen Shun-Yee  | … |  huumevälittäjä   |
|  Blaine Lamoureux  | … |  Peter Woods   |
|  Stephan Berwick  | … |  sinipaitainen tappelija   |
|  Farlie Ruth Kordica  | … |  blondi naistappelija   |
Jacobus Somerus

Jacobus Somerus toimi pappina Liivinmaalla ja Narvassa, missä hänet kuitenkin hirtettiin jatkuvan rötöstelyn jälkeen.
Jacobuksen isä oli Someron kirkkoherra ja 1610 Tukholman valtiopäiväen osallistuja Johannes Bartholdi. Isoisä Bartholdus Johannis oli niin ikään Someron kirkkoherra. Veli oli Johannes Johannis Somerus (Tuderus), Maarian ja sitten Kemin kirkkoherra ja veljenpoika kirkkoherra ja runoilija Gabriel Tuderus.
Somerus tuomittiin 1625 ylioppilaana varkaudesta kuolemaan tai vaihtoehtoisesti sadan taalarin sakkoon. Hän kirjoitti tuolloin valtakunnankansleri Axel Oxenstiernalle avunpyyntökirjeen, joka ilmeisesti auttoi, sillä muutama vuosi tämän jälkeen Somerus toimi pappina Liivinmaalla.
Liivinmaalla Somerus jälleen joutui vaikeuksiin ja menetti virkansa sopimattoman elämänsä tähden. Erottamisen lisäksi hänet karkotettiin, jonka jälkeen hän uudelleen syyllistyi varkauteen ja hirtettiin Narvassa.
Ilpo Kokkila

| Ilpo Kokkila |
| --- | --- |
 Ilpo Kokkila heinäkuussa 2013.
Henkilötiedot
Syntynyt: 8. joulukuuta 1947 (ikä 76) Saarijärvi
Arvonimi: Vuorineuvos
Muut tiedot
Hallitusjäsenyydet:  SRV-yhtiöt
Tutkinnot:  diplomi-insinööri
Ilpo Erkki Tapani Kokkila (s. 8. joulukuuta 1947 Saarijärvi) on suomalainen talouselämän vaikuttaja. Hän on SRV-yhtiöiden pääomistaja ja vuorineuvos vuodesta 2004. Kokkila toimi Elinkeinoelämän keskusliiton hallituksen puheenjohtajana kaksi kautta vuosina 2013–2014.
Kokkila oli SRV-yhtiöiden hallituksen puheenjohtaja vuosina 1987–2020. Hän oli myös Keskon hallituksen jäsen 2006–2015. Vuosina 1999–2012 Kokkila oli Johtamistaidon Opiston hallituksen jäsen.[lähde? ]
Elämä ja ura

Kokkila valmistui rakennustekniikan diplomi-insinööriksi Teknillisestä korkeakoulusta vuonna 1974. Valmistuttuaan hän oli töissä Perusyhtymässä idänviennissä. Vuonna 1987 hän perusti Viitoset-rakennusyhtiön, jonka tunnetaan nykyään SRV-yhtiöinä.
Kokkila promovoitiin kauppatieteiden kunniatohtoriksi Jyväskylän yliopiston informaatioteknologian tiedekunnassa vuonna 2013. Hän on ollut vapaamuurarien jäsen.
Kokkilalla on kolme poikaa, joista vanhin on tuotantotalouden diplomi-insinööri ja töissä SRV:llä.[lähde? ]
SRV Yhtiöt Oyj

SRV Yhtiöt Oyj on vuonna 2007 Helsingin pörssiin listautunut yhtiö. SRV rakensi Kampin kauppakeskuksen, joka myytiin brittiläisille kiinteistösijoittajille. SRV oli vuonna 2007 Helsingin Musiikkitalon rakentamisesta järjestetyn urakkakilpailun toisella kierroksella ainoa tarjouksen jättäjä. SRV:ssä toimitusjohtajat ovat vaihtuneet tiuhaan. Kokkilan mukaan Heikki Allonen siirtyi Fiskarsiin ja Hannu Mikkosella oli kokemusta enemmän muilta aloilta. Eero Heliövaara tuli pankki- ja vakuutusmaailmasta.[lähde? ]
Omaisuus

Kokkila omistaa Pontos Oy:n, joka omistaa Tallinnan Sokos Hotel Virun kiinteistön ja viereisen kauppakeskuksen, sekä 39 prosenttia Valmet Automotivesta. Lisäksi hän omistaa Portugalin Algarvessa maa-alueen, jonne on rakenteillamilloin? viiden tähden kylpylähotelli, golfkenttä ja loma-asuntoja.
Vuonna 2011 Kokkiloiden suku sijoittui 25. sijalle Arvopaperilehden Pörssirikkaat-selvityksessä 116 miljoonan euron osakeomistuksillaan.
Kirjallisuutta

Saastamoinen, Jukka: Rakentajan jälki — Ilpo Kokkila Kalmarin kylätieltä Kauppatorille.  Jyväskylä:  Docendo, 2017.  ISBN 978-952-29139-9-9.
Jacobus Vide

Jacobus eli Jacques Vide oli flaamilaisen koulukunnan säveltäjä 1400-luvulla.
Vide syntyi 1300-luvun lopulla. Varhaisin säilynyt maininta hänestä on vuodelta 1405, jolloin hänen uskotaan olleen kuoropoikana Notre Damen katedraalissa Pariisissa. Hän työskenteli tämän jälkeen mm. Bruggessa. Vide palveli Burgundin hovia ja kuoli vuonna 1433 tai myöhemmin. Videltä on säilynyt kahdeksan rondeauta.
Internet Research Agency

Yksi IRA:n toimistoista Pietarissa.
Internet Research Agency (lyh. IRA; tunnetaan myös nimellä Pietarin trollitehdas) oli Pietarissa toimiva venäläinen yhtiö, jonka ”Putinin kokkina” tunnettu Jevgeni Prigožin perusti vuonna 2013. Yhtiöllä oli kytköksiä Kremliin. Yhtiön tehtävänä oli levittää Kremlin propagandaa ja väärennettyjä uutisia. IRA lakkautettiin 1. heinäkuuta 2023 Wagner-ryhmän kapinan johdosta.
Toiminta > Yhdysvalloissa

IRA osti Yhdysvaltain vuoden 2016 presidentinvaalien aikaan mainostilaa Facebookissa. Mainokset pyrkivät lietsomaan eripuraa yhdysvaltalaisten äänestäjien keskuuteen muun muassa vertaamalla Hillary Clintonia Saatanaan, mainostamalla Donald Trumpin kampanjatilaisuuksia, esittämällä Bernie Sandersia seksuaalivähemmistöjen puolestapuhujana ja kutsumalla ihmisiä Donald Trumpin vastaisiin mielenosoituksiin tämän voiton varmistuttua. Yhtiö oli myös perustanut Twitteriin lähes 4 000 tiliä, joilla kommentoitiin tai jaettiin sisältöä koskien Yhdysvaltain vuoden 2016 presidentinvaaleja.
Toiminta > Britanniassa

IRA:N epäillään levittäneen valheellisia uutisia myös Britannian Brexit-kansanäänestyksen aikaan vuonna 2016.
Toiminta > Afrikassa

IRA:han liittyvää trollausta havaittiin Länsi-Afrikassa Ghanan pääkaupungissa Accrassa, jossa toimi vuoteen 2020 asti trolliryhmä nimeltä Eliminating Barriers for the Liberation of Africa (EBLA). Ryhmällä oli myös toimisto Lagosissa, Nigeriassa. Toiminta on keskittynyt lähes kokonaan rotukysymyksiin Yhdysvalloissa. Ne ovat pyrkineet edistämään mustaihoisten voimaannuttamista, suunnaten usein vihaa valkoihoisia yhdysvaltalaisia kohtaan. Asiantuntijoiden mukaan tavoitteena on ollut Venäjän disinformaatiokampanjoiden kaltainen toiminta, lietsoa yhdysvaltalaisten keskuudessa olevaa jakautuneisuutta ja provosoida sosiaalista levottomuutta.
Jacoby Shaddix

Jacoby Shaddix Budapestissa Unkarissa vuonna 2010.
Jacoby Dakota Shaddix (s. 28. heinäkuuta 1976 Mariposa, Kalifornia, Yhdysvallat) on yhdysvaltalainen laulaja sekä rock-yhtye Papa Roachin nokkamies. Hän on käyttänyt salanimiä Jonny Vodka ja Coby Dick, joista jälkimmäistä hän käytti albumin Infest aikoihin. Shaddixin muita yhtyeitä ovat The Alternative Metal/Post-Hardcore ja Fight the Sky. Hänellä on vaimonsa Kellyn kanssa kolme poikaa (Mikale Cielo 24.3.2002, Jagger 13.9.2004 ja Brixton 17.9.2013). Shaddix juonsi ohjelmaa Scarred MTV:ssä.
Jelena Hahn

Jelena Hahn
Jelena Andrejevna Fadejeva Hahn (1814-1842), Jegrof Fjodorovits Krendovski
Jelena Andrejevna Hahn, myös Gan (ven. Елена Андреевна Ган) o.s. Fadejeva; (11. tammikuuta (J: 23. tammikuuta) 1814 Ržištšev, Kiovan kuvernementti Venäjän keisarikunta –  24. kesäkuuta (J: 6. heinäkuuta) 1842 Odessa Venäjän keisarikunta) oli venäläinen kirjailija.
Suku ja koulutus

Jelena Fadejeva syntyi suureen aatelissukuun. Hän vietti lapsuutensa ja nuoruutensa Jekaterinoslavissa. Äidin puolelta hän kuului Dolgorukovien ruhtinasperheeseen. Hänen vanhempansa olivat salaneuvos, Saratovin kuvernööri Andrei Mihailovitš Fadejev (1789-1867) ja ruhtinatar Jelena Pavlovna Dolgorukaja (1788-1860).
Jelena oli tätinsä Anastasia Pavlovna Suškovan kautta runoilija Jevdokija Rostopšinan sukulainen ja muistelmakirjailija Jekaterina Suškovan (1812-1868) serkku sekä Mihail Lermontovin ystävä, jonka kanssa hän keskusteli kotonaan. ”Tunnen hänet henkilökohtaisesti ... Teräväpäinen! Runoilija, kaunopuheinen", hän kirjoitti sukulaisilleen. Hänen äitinsä oli sukua aikansa kuuluisalle runoilijalle Ivan Mihailovitš Dolgorukoville (1764-1823), jonka isoäiti ruhtinatar Natalia Borisovna Dolgorukova (o.s. kreivitär Šeremeteva; (1714–1771) oli ensimmäisiä naismemoriasteja eli muistelmakirjailijoita Venäjällä (ven. Своеручных записок, Käsinkirjoitettuja muistiinpanoja, julk. 1810).
Jelena sai äitinsä johdolla erinomaisen kotikoulutuksen ja harrasti jo lapsena runoutta. Vuonna 1830 hän meni 16-vuotiaana naimisiin baltiansaksalaiseen vanhaan aatelissukuun kuuluvan tykistönkapteeni Peter Hahn von Rottensternin (1798-1873) kanssa, joka oli häntä puolta vanhempi. Mies oli käynyt korkeisiin sotilasvirkoihin valmentavan Keisarillisen paašikoulun ja hänestä tuli sittemmin eversti.
Vuonna 1831 heille syntyi ensimmäinen tytär Helena ja vuonna 1835 syntyi toinen tytär Vera. Vuosina 1833 ja 1840 syntyneet pojat eivät eläneet aikuisiksi. Jelena Hahn matkusti pienten lasten ja miehensä kanssa koko tämän ajan ympäri Ukrainaa, asuen lyhyitä aikoja Kurskissa ja Tulassa.
Kirjallinen ura

Keväällä 1836 perhe muutti Pietariin, jossa Hahn tutustui pääkaupungin kirjallisuuspiireihin ja mm. näki taidenäyttelyssä Puškinin, josta hän kertoi kirjeessään: "Kuvittelin hänet hyvin tummatukkaiseksi, mutta hänen hiuksensa eivät olleet tummemmat kuin minulla, [ne olivat] pitkät, epäsiistit ... Pienikokoinen, partaiset kasvot, hän ei ollut komea, ellei sitten hänen silmänsä. Silmät hehkuvat kuin hiilet ja ovat jatkuvassa liikkeessä." Aleksandr Puškinin tiedetään vierailleen eteläisen maanpakonsa aikana 1820-1823 Fadejevien luona Chişinăussa ja Odessassa.
Uusista tuttavista tärkein oli Osip Senkovski, joka julkaisi Hahnin salanimellä Zeneida R-va kirjoittaman ensimmäisen kertomuksen Elämän ihanne (ven. Идеал, Ideal) Biblioteka dlja tštenija (ven. Библиоте́ка для чте́ния, ”Lukukirjasto”) -aikakauslehdessä vuonna 1837. Kaukasuksella ollessaan vuonna 1837 hän tapasi maanpaossa olleet dekabristit. Nämä tuttavuudet vaikuttivat useisiin teoksiin: Muistelmat Železnovodskista (ven. Воспоминаний Железноводска) ja tarinat Utballa (ven. Утбалла) ja Jellaleddin (ven. Джеллаледдин), jotka julkaistiin vuonna 1838 "Lukukirjastossa". Vuosina 1839-1841 julkaistiin tarinat Medaljonki (ven. Медальон), Valon tuomioistuin (ven. Суд света) ja Teofania Abbiaggio (ven. Теофания Аббиаджио).
Vuonna 1842 hän siirtyi Andrei Krajevskin Otetšestvennyje zapiski (”Isänmaallisia kirjoituksia”) -lehteen. Vuonna 1842 julkaistiin kertomuksen Naprasnyi dar (ven. Напрасный дар, Turha lahja) ensimmäinen osa ja tarina Jjubonka (ven. Любонька). Vuosikirjassa Dagerrotyp (ven. Дагерротип) julkaistiin tarina Aitio Odessan oopperassa (ven. Ложа в одесской опере, Loža v odesskoi opere).
Hahn yritti hankkia kirjoittamalla rahaa lastensa elättämiseen. Jatkuvat muutot, miehen uskottomuus, lasten sairaudet ja ainainen rahanpuute mursivat hänen terveytensä. Keväällä 1842 Hahn matkusti Odessaan saamaan hoitoa, mutta virheellinen lääkitys vain nopeutti hänen kuolemaansa.
Kirjallinen perintö

Hahnin tyyliltään romanttinen tuotanto on selvästi omaelämäkerrallista. Hänen sankarittariaan ovat yksinäiset haaveilijat, jotka rakastavat uhrautuvasti, mutta joutuvat petetyiksi ja arkielämän musertamiksi. Vissarion Belinski arvosti Hahnin yhteiskunnallisia teemoja, mutta toisaalta häntä syytettiin romantiikan kaavojen ja muottien orjallisesta noudattamisesta.
Hänen kertomuksensa Naprasnyi dar (ven. Напрасный дар, Turha lahja 1842) kiteyttää romantiikan ajan naiskirjailijan perusdilemman. Päähenkilö Anjuta on ympäristössään erilainen nuori nainen, joka niin ikään epäsovinnaisen opettajansa johdolla perehtyy runouteen. Lopulta mahdollisuudesta kirjailijan julkiseen ammattiin tulee Anjutalle taakka, eikä hän kykene ylittämään sisäisen ja julkisen runoilijuuden kynnystä, koska runoileva nainen ei voi esiintyä kirjallisuuden julkisilla areenoilla.
Historioitsija Rostislav Fadejev oli Jelena Hahnin veli. Hänen lapsiaan olivat kirjailijat Vera Želihovskaja (1835-1896) ja okkultisti Helena Blavatsky (1831-1891).
Jelena Andrejevna Fadejeva Hahnin kootut teokset julkaistiin Pietarissa vuosina 1843 ja 1905.
Suomennettu teos

Elämän ihanne. Suom. Leena-Maija Thuring. Teoksessa Mimotska ottaa myrkkyä: naisten kertomuksia 1800-luvun Venäjältä. Helsinki: SN-kirjat, 1990.
Aiheesta muualla

Jelena Hahnin teoksia Lib.ru -sivustolla (venäjäksi)
Inre Verkviken

| Inre Verkviken |
| --- | --- |
Valtiot:  Suomi 
Paikkakunta:  Saltvik
Koordinaatit:  60°21′00″N, 20°02′41″E
Järvinumero:  95.510.1.019
Mittaustietoja
Pinnankorkeus:  64  m 
Rantaviiva:  6,79 km 
Pinta-ala:  0,5 km² 
 fiInre Verkviken 
Inre Verkviken on järvi Saltvikissa Ahvenanmaan pohjoisosassa. Sen pinta-ala on 50,3 hehtaaria. Etäisyys Maarianhaminasta on 27 kilometriä pohjoiskoilliseen.
Maantiede

Inre Verkviken on etelä–pohjoissuuntainen järvi. Sen pohjoisosa kaartuu koilliseen kohti Yttre Verkvikeniä, joka on pieni merenlahti. Inre Verkvikenistä virtaa noin 250 metriä pitkä Verkströmmen Yttre Verkvikeniin. Inre Verkvikenin eteläosassa sijaitsee muutama luoto. Eteläosa on kuroutunut jossain määrin erilleen pääaltaasta. Inre Verkvikeniä ympäröi metsämaa, jota täplittää muutama peltotilkku. Itärannalla kohoaa jyrkkä Horsklint. Inre Verkvikenin eteläpuolella sijaitsee vähäinen Strömma träsk. Lännessä on merenlahti Karviken ja järvi Toböle träsk.
Inre Verkviken (95.510.1.019) kuuluu Ahvenanmaan pohjoiseen saaristoalueeseen (95.51), joka on toisen jakovaiheen vesistö Pohjoisen Saaristomeren päävesistössä (95). Ahvenanmaan pohjoiseen saaristoalueeseen kuuluu 26 järveä, joista Inre Verkviken on suurin, toiseksi suurin on Gröndals träsk Getassa.
Hölönlampi

| Hölönlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°50′35″N, 26°31′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskujoki:  ei laskuojaa 
Järvinumero:  14.923.1.176
Mittaustietoja
Pinnankorkeus:  105,2 m  
Pituus:  150 m  
Leveys:  110 m  
Rantaviiva:  0,404 km  
Pinta-ala:  1,063 ha  
Saaria:  ei saaria 
 fiHölönlampi 
Hölönlampi  on Etelä-Savossa Hirvensalmella  Puulasalon lähellä sijaitseva lampi.
Maantietoa

Lampi on 150 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 105,2 metriä mpy.
Jalkapallon Mestaruussarjan kausi 1984

| Mestaruussarjan kausi 1984 |
| --- | --- |
Joukkueiden määrä:  12
Mestari:  FC Kuusysi
Pudonneet joukkueet:  Mikkelin Palloilijat
Alempi sarjataso:  I divisioona
  ← 1983 :  1985 → 
Mestaruussarja-kausi 1984 oli Suomen jalkapalloilun Mestaruussarjan 52. kausi. Kauden mestaruuden voitti FC Kuusysi.
Sarjataulukko > Pääkierros

| --- | --- |
Värien selitykset
    : Pudotuspeleihin
    : Karsimaan 1. divisioonan toiseksi sijoittunutta vastaan
    : Putoaminen 1. divisioonaan
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Pst |
| 1 | Valkeakosken Haka | 22 | 11 | 9 | 2 | 43 | 26 | 31 |
| 2 | Turun Palloseura | 22 | 11 | 7 | 4 | 56 | 31 | 29 |
| 3 | FC Kuusysi | 22 | 10 | 8 | 4 | 41 | 24 | 28 |
| 4 | Tampereen Ilves | 22 | 12 | 4 | 6 | 42 | 28 | 28 |
| 5 | Helsingin Jalkapalloklubi | 22 | 10 | 6 | 6 | 49 | 37 | 26 |
| 6 | Rovaniemen Palloseura | 22 | 9 | 6 | 7 | 33 | 38 | 24 |
| 7 | Kemin Palloseura | 22 | 7 | 7 | 8 | 35 | 36 | 21 |
| 8 | Kuopion Palloseura | 22 | 6 | 7 | 9 | 25 | 32 | 19 |
| 9 | Porin Pallo-Toverit | 22 | 7 | 3 | 12 | 32 | 42 | 17 |
| 10 | Kuopion Pallotoverit | 22 | 3 | 9 | 10 | 23 | 28 | 15 |
| 11 | Kokkolan Palloveikot | 22 | 6 | 3 | 13 | 30 | 56 | 15 |
| 12 | Mikkelin Palloilijat | 22 | 2 | 7 | 13 | 22 | 53 | 11 |
Sarjataulukko > Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HJK | 11 | 55 537 | 5049 |
| Ilves | 11 | 31 491 | 2863 |
| Kuusysi | 11 | 27 942 | 2540 |
| RoPS | 11 | 26 646 | 2422 |
| PPT | 11 | 25 307 | 2301 |
| TPS | 11 | 24 993 | 2272 |
| Haka | 11 | 23 669 | 2152 |
| KuPS | 12 | 25 536 | 2128 |
| Koparit | 11 | 19 243 | 1749 |
| KePS | 11 | 17 594 | 1599 |
| KPV | 11 | 15 312 | 1392 |
| MP | 11 | 12 832 | 1167 |
| Yhteensä | 133 | 307 102 | 2309 |
Sarjataulukko > Runkosarjan parhaat maalintekijät

| Sijoitus | Pelaaja | Maa | Joukkue | Maalit |
| --- | --- | --- | --- | --- |
| 1. | Mika Lipponen |  | TPS | 23 |
| 2. | Ismo Lius |  | Kuusysi | 18 |
| 3. | Heikki Suhonen |  | TPS | 16 |
| 4. | Ari Hjelm |  | Ilves | 12 |
| 5. | Atik Ismail |  | HJK | 11 |
| 6. | Pertti Nissinen |  | Haka | 9 |
|  | Jari Niinimäki |  | Ilves | 9 |
|  | Richard Wilson |  | PPT | 9 |
| 9. | Keith Armstrong |  | Kuusysi | 8 |
| - | Jari Parikka |  | HJK | 8 |
|  | Leo Houtsonen |  | KuPS | 8 |
| - | Olavi Rissanen |  | KPT | 8 |
| - | Jukka Turunen |  | KPT | 8 |
| - | Anders Backman |  | KPV | 8 |
| 15. | Jari Rantanen |  | HJK | 7 |
| - | Ari Jalasvaara |  | RoPS | 7 |
| - | Kari Skants |  | KePS | 7 |
| - | Ilkka Mäkelä |  | MP | 7 |
Sarjataulukko > Pudotuspelit

Osaottelut pelattiin kaksiosaisina.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelut | Loppuottelut |
 

|  |  FC Kuusysi | 3 |   |  |  |  |
|  |  Valkeakosken Haka | 2 |   |  |  |  |
|  |   |  |   |  |  |  |

|  |   |   |   |   |  FC Kuusysi | 8 |
|  |   |   |   |   |  Turun Palloseura | 4 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelut | Pronssiottelut |
|  |  |  |   |  |  |  |
|  |  Tampereen Ilves | 2 |   |  |  Valkeakosken Haka |  1 |
|  |  Turun Palloseura | 5 |   |  |  Tampereen Ilves |  3 |
Sarjataulukko > Pudotuspelit > Välierät

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä |
| --- | --- | --- | --- | --- | --- | --- |
| FC Kuusysi | 3–2 | Valkeakosken Haka | 2–0 | 1–2 | Lahti: 2421 | Valkeakoski: 2145 |
| Turun Palloseura | 5–2 | Tampereen Ilves | 1–2 | 4–0 | Tampere: 1820 | Turku: 3604 |
Sarjataulukko > Pudotuspelit > Pronssiottelu

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä |
| --- | --- | --- | --- | --- | --- | --- |
| Tampereen Ilves | 3–1 | Valkeakosken Haka | 2–1 | 1–0 | Tampere: 1537 | Valkeakoski: 2131 |
Sarjataulukko > Pudotuspelit > Loppuottelu

| Joukkue #1 | Tulos | Joukkue #2 | 1>  peli | 2>  peli | Yleisöä | Yleisöä |
| --- | --- | --- | --- | --- | --- | --- |
| FC Kuusysi | 8–4 | Turun Palloseura | 4–0 | 4–4 | Lahti: 3086 | Turku: 2532 |
Sarjataulukko > Suomen mestarit

Ismo Korhonen, Jyrki Hännikäinen, Ari Inkeroinen, Esa Pekonen, Ilkka Remes, Raimo Kumpulainen, Kenneth Mitchell, Jari Rinne, Ilpo Talvio, Petri Tiainen, Keith Armstrong, Jarmo Kaivonurmi, Keijo Kousa, Ismo Lius, Markus Törnvall, Arto Viljanen. Valmentaja: Keijo Voutilainen.
Sarjataulukko > Karsinta > Uusinta karsintaan joutumisesta

| Joukkue #1 | Tulos | Joukkue #2 | Yleisöä |
| --- | --- | --- | --- |
| Kuopion Pallotoverit | 2–1 | Kokkolan Palloveikot | 250 |
Sarjataulukko > Karsinta > Karsintaottelu

| Joukkue #1 | Tulos | Joukkue #2 | 1>  peli | 2>  peli |
| --- | --- | --- | --- | --- |
| Kokkolan Palloveikot | 3–2 | Kuopion Elo | 1–2 | 2–0 |
Menestys eurokentillä

Euroopan Cup:
Ilves hävisi ensimmäisellä kierroksella italialaiselle Juventus FC:lle.
UEFA Cup:
HJK hävisi ensimmäisellä kierroksella neuvostoliittolaiselle FK Dinamo Minskille.